ການສະຫລອງ ບຸນໄຟ ເຮັດໃຫ້ທ້ອງຟ້າ ໃນອີຣ່ານ ສະຫວ່າງສະໄຫວ
ຊາວອີຣ່ານ ພາກັນສະຫລອງ ບຸນປະເພນີ ທີ່ມີມາເກືຶອບ 4000 ປີ ດ້ວຍການຈູດກອງໄຟ ຈູດບັ້ງໄຟດອກ ແລະ ສົ່ງໂຄມໄຟ ຂື້ນສູ່ທ້ອງຟ້າ.
ຊາວອີຣ່ານ ພາການຈູດກອງໄຟ ຈູດບັ້ງໄຟດອກ ແລະປ່ອຍ ໂຄມໄຟຂຶ້ນສູ່ທ້ອງຟ້າໃນຄຳ່ຄືນຂອງວັນອັງຄານວານນີ້ເພື່ອ ສະຫລອງ “ບຸນໄຟ” ຊຶ່ງເປັນປະເພນີທີ່ມີມາເກືອບ 4000 ປີ ຂອງຊາວເປີເຊຍ ທີ່ໄດ້ຖືກຫ້າມໂດຍພວກຜູ້ນຳສາສະໜາຫົວ ແຂງກະດ້າງນັ້ນ ການສະຫລອງປະຈຳປີດັ່ງກ່າວ ໄດ້ມີຂຶ້ນຢ່າງໜ້ອຍ 1700 ປີ ກ່ອນຄຣິດຕະສັກກະລາດ ແລະພົວພັນກັບລັດທິ Zoroastrianism ບຸນດັ່ງກ່າວແມ່ນມີຂຶ້ນກ່ອນວັນ ຊຶ່ງເປັນວັນປີໃໝ່ຂອງຊາວເປີເຊຍ ທີ່ຈະສະ ຫລອງກັນໃນວັນທີ 21 ເດືອນມີນານີ້ ຢູ່ໃນສວນສາທາລະນະແຫ່ງນຶ່ງ ໃນນະຄອນ Tehran ບັນດາຊາຍໜຸ່ມ ພາກັນເຕັ້ນຂ້າມ ກອງໄຟ ຈູດບັ້ງໄຟດອກ ແລະຟ້ອນລຳກັບດົນຕີ ທີ່ດັງກ້ອງອອກມາຈາກເຄື່ອງຫລິ້ນ ຕຳຫລວດ ໄດ້ເຕືອນຜູ້ຄົນ ບໍ່ໃຫ້ໂຮມຊຸມນຸມກັນ ຢູ່ຕາມຖະໜົນຫົນທາງ ແລະຈະຕຸລັດ ຕ່າງໆ ແຕ່ກໍບໍ່ໄດ້ດຳເນີນການໃດໆເພື່ອຂັບໄລ່ພວກທີ່ໄປສະຫລອງ ນັບແຕ່ການປະຕິວັດສາສະໜາອິສລາມໃນປີ 1979 ເປັນຕົ້ນມາ ພວກຫົວແຂງກະດ້າງ ໄດ້ຫ້າມ ບໍ່ໃຫ້ສະຫລອງບຸນດັ່ງກ່າວ ໂດຍໃຫ້ຄວາມເຫັນວ່າ ເປັນບຸນທີ່ພົວພັນກັບພວກ ນອກສາສະໜາ